laion/Wikipedia-Exotic huggingface dataset:
איש האומגה

איש האומגה (באנגלית: The Omega Man, מסוגנן כ-Ωmega Man) הוא סרט פעולה אמריקני פוסט-אפוקליפטי מ-1971 שביים בוריס סגל ובכיכובו של צ'רלטון הסטון כמדען השורד מגפה עולמית שמשמידה את רוב האנושות. הסרט נכתב על ידי ג'ון וויליאם קורינגטון וג'ויס קורינגטון, על בסיס הרומן "אני האגדה" משנת 1954 מאת הסופר האמריקאי ריצ'רד מת'סון. מפיק הסרט וולטר זלצר המשיך לעבוד עם הסטון בסרט המדע הבדיוני הדיסטופי "סוילנט גרין" בשנת 1973. "איש האומגה" הוא העיבוד השני לרומן של מת'סון. הראשון היה "האיש האחרון על כדור הארץ" (1964), בו כיכב וינסנט פרייס. עיבוד שלישי, "אני האגדה", בכיכובו של ויל סמית', יצא לאקרנים בשנת 2007. ב-1975, סכסוך גבול סיני-סובייטי הופך למלחמה טוטאלית ומתדרדר לשימוש בלוחמה ביולוגית היוצרת נגיף שמשמיד את מרבית המין האנושי. קולונל רוברט נוויל הוא מדען שגר בלוס אנג'לס שהזריק לעצמו חיסון ניסיוני שהופך אותו לחסין לנגיף. באוגוסט 1977, נוויל מאמין שהוא השורד היחיד של המגפה. כשהוא נאבק לשמור על שפיותו, הוא מבלה את ימיו בסיורים בלוס אנג'לס הריקה, בציד והרג בני "המשפחה" – כת של קורבנות המגפה שהפכו למוטציות לבקניות ליליות ובעלת עמדות טכנופוביות, שמבקשת להשמיד את כל הטכנולוגיה ולהרוג את נוויל, שהפך עבורם לסמל המדע, אותו הם מאשימים בקריסת האנושות. באחד מסיוריו בעיר, נוויל מבחין בשורדת נוספת, אולם מפטיר אותה כהזייה לאחר שלא מצליח למצוא אותה. לאחר מכן, "המשפחה" לוכדת את נוויל וגוזרת עליו עונש מוות במשפט ראווה באשמת כפירה במנהיג הכת, ג'ונתון מתיאס, עיתונאי לשעבר. נוויל כמעט נשרף על המוקד באצטדיון דודג'ר, אולם ניצל ברגע האחרון על ידי ליסה, האישה שראה לפני כן, ודאצ', סטודנט לשעבר לרפואה. ליסה ודאצ' מנהיגים קבוצת ניצולים ליד לוס אנג'לס – ילדים שנדבקו במחלה, אך טרם עברו מוטציה. דאצ' מנסה למצוא עבורם חיסון, ואילו נוויל מאמין שהרחבת חסינותו לאחרים עשויה להיות אפשרית על ידי יצירת נסיוב מדמו שלו. נוויל וליסה חוזרים לעיר, שם הם מתחילים לטפל באחיה של ליסה, ריצ'י, שנדבק שבנגיף. בעוד נוויל וליסה מתחילים קשר רומנטי, המשפחה תוקפת שוב וכמעט מצליחה להרוג את ליסה בטרם נוויל מציל אותה. לאחר שהוא מצליח ליצור חיסון ולרפא את ריצ'י, נוויל ויתר הקבוצה מתכננים לעזוב את לוס אנג'לס ולהקים קהילה חדשה בטבע, אולם ריצ'י מתעקש שגם "המשפחה" ראויה לקבל את החיסון, ובורח למפקדה שלהם בניסיון לשכנע אותם לשתף פעולה עם נוויל. מתיאס חושד בו כמרגל, ומוציא אותו להורג. במקביל, ליסה נדבקת במחלה ומצטרפת ל"משפחה" שאורבים לנוויל בדירתו. מתיאס מאלץ את נוויל לראות את המשפחה מחרבת את ביתו, אך הוא מצליח לברוח. בדו-קרב הסופי, מתיאס מטיל עליו חנית. דאצ' והניצולים מגלים את נוויל גוסס, וברגעיו האחרונים הוא נותן להם את הסרום. דאצ', ליסה המפוכחת ויתר הניצולים עוזבים ומותירים מאחור את העיר הנטושה. צ'רלטון הסטון – רוברט נוויל אנתוני זרבה – ג'ונתן מתיאס רוזלינד קאש – ליסה פול קוסלו – דאצ' "איש האומגה", במסד הנתונים הקולנועיים IMDb (באנגלית) "איש האומגה", באתר נטפליקס "איש האומגה", באתר AllMovie (באנגלית) "איש האומגה", באתר Rotten Tomatoes (באנגלית) "איש האומגה", באתר אידיבי "איש האומגה", במסד הנתונים הקולנועיים KinoPoisk (ברוסית) "The Omega Man (1971) - Boris Sagal". AllMovie. Nelson, Valerie J. (2011-02-20). "Walter Seltzer dies at 96; former Hollywood press agent made a successful leap to producing". Los Angeles Times. נבדק ב-2012-04-17.
הפארק הימי ברמר

הפארק הימי ברמר (באנגלית: Bremer Marine Park, נקרא בעבר: Bremer Commonwealth Marine Reserve) הוא פארק ימי מוגן, ששטחו 4,472 קמ"ר ועומקו נע בין 15 ל-5,000 מטרים. הפארק נמצא באוקיינוס ההודי, דרומית לחופה של אוסטרליה המערבית וכ-50 ק"מ דרומית מזרחית לעיירה ברמר ביי (אנ'). חלק מהאזור הצפוני ביותר של הפארק הימי, ששטחו כ-284 קמ"ר והסמוך לחופה של אוסטרליה המערבית, מסווג כפארק לאומי ימי לפי קטגוריה II של ארגון IUCN, המייעדת את השטח בעיקר לצורך שימור המערכת האקולוגית שבו, ומגבילה את השימושים האנושיים שניתן לבצע בשטח זה. יתרת שטחו של הפארק הימי נמצא בקטגוריה VI, המקנה הגנה הדוקה פחות על הסביבה הטבעית ומאפשרת לקיים בתחומו פעילות אנושית בת קיימא. הפארק הימי הוכרז בתאריך 14 בדצמבר 2013 ושמו שונה לשם הנוכחי בתאריך 11 באוקטובר 2017. הפארק הימי הוא אזור המלטה חשוב לאובלנה הדרומית ונמצא על נתיב הנדידה של לווייתן גדול-סנפיר. הפארק הוא אזור שיחור מזון לאריה ים אוסטרלי, אלבטרוס צהוב-חרטום הודי, יסעורים מהמין flesh-footed shearwater ו- Soft-plumaged petrel והכריש עמלץ לבן. בתחומי השמורה נמצא קניון ברמר, קניון תת-ימי המהווה נקודה חמה (Hot Spot) למגוון הביולוגי (אנ') והנמצא על נתיב ההגירה העונתית של הדולפין ממין קטלן ושל הלויתן ראשתן גדול-ראש. בתחום השמורה הימית נערכים מחקרים על המגה-פאונה של אזור השמורה ובפרט על אוכלוסיית הקטלנים שבה, ובחודש ינואר 2020 החלה הספינה RV Falkor מטעם המכון הימי שמיט לבצע מחקר תת-ימי של קניון ברמר. מדיה וקבצים בנושא הפארק הימי ברמר בוויקישיתוף Australian Marine Parks, South-west Marine Parks Network Managment Plan 2018, https://parksaustralia.gov.au/marine/pub/plans/south-west-management-plan-2018.pdf Rebecca Wellard, Christine Erbe, Leila Fouda, Michelle Blewitt, Vocalisations of Killer Whales (Orcinus orca) in the Bremer Canyon, Western Australia, PLOS ONE 10, 2015-09-09, עמ' e0136535 doi: 10.1371/journal.pone.0136535 Rebecca Wellard, Keith Lightbody, Leila Fouda, Michelle Blewitt, Killer Whale (Orcinus orca) Predation on Beaked Whales (Mesoplodon spp.) in the Bremer Sub-Basin, Western Australia, PLOS ONE 11, 2016-06-12, עמ' e0166670 doi: 10.1371/journal.pone.0166670 Google chief's ship carrying Neverending Story-themed tech sets sail to explore mysterious deep sea canyon, www.abc.net.au, ‏2020-01-29 (ב־Australian English) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הפארק הימי ברמר".
אווה סימונס

אווה מריה סימונס (בהולנדית: Eva Maria Simons; נולדה ב-27 באפריל 1984) היא זמרת-יוצרת הולנדית. סימונס התפרסמה בעקבות השיר "Policeman" ושיתופי פעולה עם זמרים אחרים, דוגמת אפרוג'ק, TYP וויל.איי.אם. במהלך קריירת הסולו שלה, סימונס הוציאה לאור 12 סינגלים. סימונס נולדה באמסטרדם, בירת הולנד, לאם זמרת ממוצא סורינאמי ולאב הולנדי. סבה, ג'וני מאייר, היה נגן אקורדיון. כנערה, סימונס לקחה חלק במקהלה הבית ספרית שלה, "ג'ודיס קידס". בשנת 2004, סימונס השתתפה בתחרות המוזיקה ההולנדית "Popstars: The Rivals". לאחר האודישן שלה, שופטי התחרות החליטו לחבר את סימונס עם ארבע זמרות נוספות וליצור להקה חדשה בתחרות. הלהקה הוציאה את הסינגל "Plaything" ואת האלבום ?How Raffish Are You. ביולי 2005, סימונס פרשה מהלהקה. בשנת 2009, סימונס הוציאה לאור את סינגל הבכורה שלה, "Silly Boy". נכון לינואר 2021, השיר צבר כ-3.2 מיליון צפיות באתר "יוטיוב". ביולי 2010, סימונס ומייק המילטון כתבו את השיר "Take Over Control". השיר הוצא לאור על ידי הדי ג'יי אפרוג'ק. השיר הגיע למצעד הבילבורד הוט 100 6 שבועות רצופים וזכה במצעד שירי הדאנס קלאב. השיר הוסמך במדינות רבות לפלטינה ולזהב באוסטרליה ובארצות הברית. בשנת 2011, סימונס הופיעה יחד עם הזמר ויל.איי.אם בשיר "This Is Love" מתוך אלבומו הרביעי Willpower. ב-20 במרץ 2012, סימונס הוציאה לאור את הסינגל "I Don't Like You", על ידי חברת התקליטים "אינטרסקופ רקורדס". השיר הופק על ידי הדי ג'יי זד. במאי 2012, סיומנס הצטרפה לסיבוב ההופעות של הצמד המוזיקלי "LMFAO" באמריקה הצפונית. ב-24 ביולי באותה השנה, סימונס הוציאה את הסינגל "Renegade". ב-21 וב-22 באפריל 2013, סימונס הופיע לצידה של ביונסה בסיבוב ההופעות שלה, "The Mrs. Carter Show World Tour". ב-10 באפריל 2015, סיומנס הוציאה את הסינגל "Policeman". השיר זכה במקום הראשון במצעדי המוזיקה של מספר מדינות דוגמת ישראל ופלנדריה. ב-17 ביולי 2017, סימונס הוציאה את השיר "Guaya". ב-25 בינואר 2019, הוציאה את השיר את השיר "Like That" Sorry For Party Rocking Tour‏ (2012) The Mrs. Carter Show World Tour‏ (2013) Purpose World Tour‏ (2016) מדיה וקבצים בנושא אווה סימונס בוויקישיתוף אתר האינטרנט הרשמי של אווה סימונס אווה סימונס, ברשת החברתית פייסבוק אווה סימונס, ברשת החברתית אקס (טוויטר) אווה סימונס, ברשת החברתית אינסטגרם אווה סימונס, סרטונים בערוץ היוטיוב אווה סימונס, במסד הנתונים הקולנועיים IMDb (באנגלית) אווה סימונס, באתר אפל מיוזיק (באנגלית) אווה סימונס, באתר ספוטיפיי אווה סימונס, באתר סאונדקלאוד (באנגלית) אווה סימונס, באתר Last.fm (באנגלית) אווה סימונס, באתר AllMusic (באנגלית) אווה סימונס, באתר MusicBrainz (באנגלית) אווה סימונס, באתר דיזר אווה סימונס, באתר Discogs (באנגלית) אווה סימונס, באתר Songkick (באנגלית) אווה סימונס, באתר Genius אווה סימונס, באתר בילבורד (באנגלית) אווה סימונס, באתר טיידל (באנגלית) Sexton, Paul (2 ביולי 2012). "Linkin Park, Will.i.am Score No. 1s on U.K. Charts". billboard.com. Nielsen. {{cite web}}: (עזרה) Silly Boy, יוטיוב Eva Simons (No 620) INTERVIEW: Eva Simons (2012) LMFAO ENLIST 'LITTLE SISTER' EVA SIMONS FOR PARTY ROCKING TOUR Taylor Swift and Justin Bieber triumph at MTV Europe Music awards ‘Rolling in the Deep’ Rolls Away With Song of the Year at 2012 BMI London Awards
קנטה קוביאשי

קנטה קוביאשי (ביפנית: 小林 健太; באנגלית: Kenta Kobayashi; נולד ב-12 במרץ 1981) הידוע יותר בשם הבמה שלו, קנטה הוא מתאבק יפני, המופיע בארגון ההיאבקות היפני New Japan Pro-Wrestling‏ (NJPW), שבו הוא חלק מקבוצת הבולט קלאב. הוא מוכר בעיקר בשל תקופתו בארגון ההיאבקות היפני Pro Wrestling Noah, שבו היה פעם אחת אלוף במשקל כבד, שלוש פעמים אלוף ג'וניור במשקל כבד, שלוש פעמים אלוף ג'וניור זוגות במשקל כבד (ביחד עם נאומיצ'י מרופוג'י, טייג'י אישימורי ויושינובו קיינמארו) ופעם אחת אלוף הזוגות עם מייבאך טאניגוצ'י. קוביאשי הוא קיקבוקסר לשעבר וסגנון הלחימה שלו בענף ההיאבקות המקצועית מבוסס על מתקפות בעיטה עוצמתיות. קוביאשי החל את הקריירה שלו בארגון ההיאבקות All Japan Pro Wrestling‏ (AJPW) לפני שעבר ל-Pro Wrestling Noah. בעקבות השותפות של ארגון Noah עם ארגון ההיאבקות Global Professional Wrestling Alliance‏ (GPWA), ששימש כארגון גלובלי של ארגונים שיתופיים שאיפשרו למתאבקיהם להופיע בחברות אחרות, הוא הופיע באופן נרחב בארגון ההיאבקות האמריקאי, Ring of Honor‏ (ROH). כמו כן, הוא הופיע בארגון ההיאבקות האמריקאי, ה-WWE תחת שם הבמה הידאו איטמי במסגרת מתחם הפיתוח NXT ולאחר מכן במותג 205 לייב, המיועד למתאבקי משקל הקל של הארגון. הישגים בארגון ההיאבקות Alianza Latinoamericana de Lucha Libre טורניר לוצ'ה ליברה של אמריקה הלטינית (2013) הישגים בארגון ההיאבקות New Japan Pro-Wrestling – NJPW אליפות במשקל פתוח של NEVER (פעם אחת) גביע New Japan USA‏ (2020) הישגים במגזין הספורט Nikkan Sports קרב השנה (2006) - נגד נאומיצ'י מרופוג'י ב-29 באוקטובר קרב השנה (2008) - נגד נאומיצ'י מרופוג'י ב-25 באוקטובר פרס הטכניקה (2006, 2007) הישגים במגזין ההיאבקות Pro Wrestling Illustrated – PWI PWI דירג אותו במקום ה-22 מתוך 500 המתאבקים הטובים ביותר לשנת 2013 הישגים בארגון ההיאבקות Pro Wrestling Noah אליפות במשקל כבד של GHC (פעם אחת) אליפות ג'וניור במשקל כבד של GHC‏ (3 פעמים) אליפות ג'וניור זוגות במשקל כבד של GHC‏ (3 פעמים) - עם נאומיצ'י מרופוג'י (1), טייג'י אישימורי (1) ויושינובו קיינמארו (1) אליפות הזוגות של GHC (פעם אחת) - עם מייבאך טאניגוצ'י טורניר הזוגות בן יומיים (פעם אחת) - עם יושיהירו טקיאמה גביע Differ‏ (2005) - עם נאומיצ'י מרופוג'י הליגה הגלובלית (2012) הליגה הגלובלית לזוגות (2013) - עם יושיהירו טקיאמה הישגים במגזין הספורט Tokyo Sports פרס הצמד הטוב ביותר (2003) - עם נאומיצ'י מרופוג'י פרס קרב השנה (2006) - נגד נאומיצ'י מרופוג'י ב-29 באוקטובר 2006 פרס ההופעה היוצאת דופן (2013) פרס הטכניקה (2011) הישגים במגזין ההיאבקות Wrestling Observer Newsletter – WON מהלך ההיאבקות הטוב ביותר (2006, 2007) - Go 2 Sleep צמד השנה (2003, 2004) - עם נאומיצ'י מרופוג'י מדיה וקבצים בנושא קנטה קוביאשי בוויקישיתוף קנטה קוביאשי, ברשת החברתית אקס (טוויטר) קנטה קוביאשי, ברשת החברתית אינסטגרם קנטה קוביאשי, באתר WWE.com להיאבקות מקצועית קנטה קוביאשי, באתר Online World of Wrestling
Corazón sin vida

Corazón Sin Vida (בעברית: לב חסר חיים) הוא סינגל שהוקלט על ידי הזמרת-יוצרת הספרדייה איתנה, ביחד עם הזמר-יוצר הלטיני סבסטיאן יאטרה. השיר יצא לאור ב-2 באוקטובר 2020, על ידי חברת התקליטים יוניברסל מיוזיק גרופ, כסינגל מתוך אלבומה, 11 Razones. השיר הגיע למקום הרביעי במצעד השירים שבספרד. השיר נכתב על ידי איתנה, מאוריסיו רנגיפו, אנדרס טורס, סבסטיאן יאטרה ואלחנדרו סאנצ'ס והופק על ידי טורס ורנגיפו. השיר נשלח לרדיו להיטים עכשוויים שבספרד ב-11 באוקטובר 2020, על מנת לעזור בקידום שלו. כמו כן, הוא היה זמין להורדה דיגיטלית ולהאזנה ברשתות הזרמת המוזיקה כבר ב-2 באוקטובר באותה השנה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות. הווידאו קליפ הרשמי של השיר הועלה לערוץ היוטיוב של איתנה ב-2 באוקטובר 2020, בשידור חי. הקליפ צבר למעלה מ-28 מיליון צפיות. סרטון השיר "Corazón sin vida" באתר יוטיוב איתנה, מאוריסיו רנגיפו, אנדרס טורס, סבסטיאן יאטרה, אלחנדרו סאנצ'ס LOS40, Aitana anuncia su esperada colaboración con Sebastián Yatra: ‘Corazón sin vida’, LOS40, ‏30 בספטמבר 2020 (בספרדית) 11 RAZONES by Aitana, Genius (באנגלית) Corazón Sin Vida – Aitana y Sebastián Yatra | EPDM, Aitana & Sebastián Yatra – Corazón Sin Vida (באנגלית), נבדק ב-2021-01-29 Corazón Sin Vida - Single by Aitana & Sebastián Yatra (באנגלית בריטית), נבדק ב-2021-01-29 Corazón Sin Vida, נבדק ב-2021-01-29 Aitana, Sebastián Yatra - Corazón Sin Vida
Friend de Semana

Friend de Semana הוא סינגל שהוקלט על ידי הזמרת והשחקנית המקסיקנית דנה פאולה, ביחד עם הזמרת הברזילאית לואיסה סונזה והזמרת-יוצרת הספרדייה איתנה. השיר יצא לאור ב-30 באוקטובר 2020, על ידי חברת התקליטים יוניברסל מיוזיק גרופ, כסינגל מתוך אלבומה של פאולה, K.O.. השיר הגיע למקום ה-16 במצעד האירפליי המקסיקני. השיר נכתב על ידי איתנה, ארתור מארקס, דנה פאולה, לואיסה סונזה, מנגו, נבאלז ופדרו מאלובר טורביי והופק על ידי מנגו ונבאלז. ב-24 באוקטובר, כל שלוש הזמרות בשיר החלו לדבר על שיתוף הפעולה באמצעות הטוויטר. יומיים לאחר מכן, הוכרז באופן רשמי כי השיר ייצא לאור ב-30 באוקטובר 2020. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות. הווידאו קליפ הרשמי של השיר הועלה לערוץ היוטיוב של דנה פאולה ב-30 באוקטובר 2020, בשידור חי. הקליפ צבר למעלה מ-17 מיליון צפיות. סרטון השיר "Friend de Semana" באתר יוטיוב איתנה, ארתור מארקס, דנה פאולה, לואיסה סונזה, מנגו, נבאלז, פדרו מאלובר טורביי Danna Paola, Luísa Sonza & Aitana – Friend De Semana (באנגלית), נבדק ב-2021-01-29 K.O. by Danna Paola, Genius (באנגלית) Chart Search, Billboard Confirmada la nueva colaboración de Aitana, Danna Paola y Luísa Sonza, CADENA 100, ‏26 באוקטובר 2020 (בספרדית) Exclusiva: Luísa Sonza, Danna Paola e Aitana revelam parte mais difícil de 'Friend de Semana', TodaTeen, ‏11 בנובמבר 2020 (ב־Brazilian Portuguese) Friend De Semana, נבדק ב-2021-01-29 Danna Paola, Luísa Sonza, Aitana - Friend De Semana
חוק הזהב

חוק הזהב (פורטוגזית: Lei Áurea), שנחקק ב-13 במאי 1888, היה החוק שהביא באופן סופי לביטול העבדות בברזיל. הקדים אותו "חוק הרחם החופשי" מה-28 בספטמבר 1871 ששחרר את כל הילדים להורים עבדים. חוק הזהב נחתם על ידי איזבל הנסיכה האימפריאלית מברזיל, העוצרת בזמן שאביה, פדרו השני, קיסר ברזיל, שהה באירופה. על החוק השני קיבלה את מדליית "ורד הזהב" מהאפיפיור לאו השלושה עשר. החוק עצמו היה קצר ביותר, וכלל שני סעיפים: Art. 1.º: É declarada extinta desde a data desta lei a escravidão no Brasil. Art. 2.º: Revogam-se as disposições em contrário. תרגום: סעיף 1: מהתאריך הרשום של חוק זה, לא תהיה עבדות בברזיל. סעיף 2: כל החוקים הקודמים בעניין מתבטלים. מעבר לפעילות של מתנגדי העבדות האידאולוגיים, היו מספר סיבות לחקיקת החוק. סיבה אחת היא שהכדאיות של העבדות קטנה, מכיוון שעקב הגירה רבה מאירופה שכרם של המהגרים האירופאים היה נמוך מאוד, לעיתים נמוך מעלות אחזקתו של עבד. בנוסף, מחיר העבדים עלה, בגלל ההאטה בקצב הבאת עבדים חדשים - ברזיל הייתה המדינה האחרונה בעולם המערבי שביטלה את העבדות. יתר על כן, מרידות עבדים במספרים הולכים וגדלים, בריחת עבדים לקילומבו ושיטות התנגדות פסיביות תרמו גם הן לקושי שבשימוש שיטת העבדות ולאי הכדאיות המצטברת שבאחזקת העבדים. בין השאר, הופעל על הממשלה הברזילאית לחץ מצד בריטניה שרצתה לעצור את השימוש בעבדים, מעבר למאבק לזכויות האדם, גם במטרה למנוע תחרות זולה בתוצרת של הקולוניות שלה. דוגמה אחת לתחרות זו היה הסוכר, שיוצר הן בברזיל והן בקולוניה הבריטית באיים הקאריביים. הבריטים רצו להבטיח שלברזילאים לא יהיה יתרון בשוק העולמי מהשימוש בעבדים. לחוק הזהב היו השפעות נוספות מלבד שחרורם של כל העבדים. בעלי המטעים שהיו זקוקים לידיים עובדות פעלו להגביר את ההגירה מאירופה לברזיל. בנוסף, חוסר הנחת בקרב בעלי העבדים בברזיל, בעיקר ברזילאים מהמעמד הגבוה, מהשלטון המלוכני ששחרר את עבדיהם, גרם להפלת האימפריה הברזילאית ולהקמת הרפובליקה ב-1889. למעשה, חוק הזהב נחשב לגורם המיידי (אך לא היחיד) לנפילת המונרכיה בברזיל. ביטול העבדות בברזיל עבדות האימפריה הברזילאית מדיה וקבצים בנושא חוק הזהב בוויקישיתוף נוסח החוק - באתר הרשמי של נשיאות ברזיל (בפורטוגזית)
11 Razones (שיר)

11 Razones (בעברית: 11 סיבות) הוא סינגל שהוקלט על ידי הזמרת-יוצרת הספרדייה איתנה, מתוך אלבום האולפן השני שלה, 11 Razones. השיר יצא לאור ב-7 בדצמבר 2020, על ידי חברת התקליטים יוניברסל מיוזיק גרופ, כסינגל השלישי מתוך האלבום וכשיר הנושא מתוכו. השיר הגיע למקום ה-15 במצעד השירים שבספרד. השיר נכתב על ידי איתנה, מאוריסיו רנגיפו ואנדרס טורס שהיו לכותבים של הסינגל הראשון מתוך האלבום "Corazón Sin Vida" ולכותבים של "+". השיר נשלח לרדיו להיטים עכשוויים שבספרד ב-10 בינואר 2021, על מנת לעזור בקידום שלו. כמו כן, הוא היה זמין להורדה דיגיטלית ולהאזנה ברשתות הזרמות המוזיקה כבר ב-7 בדצמבר 2020. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות. הווידאו קליפ הרשמי של השיר הועלה לערוץ היוטיוב של איתנה ב-7 בדצמבר 2020, בשידור חי. הקליפ צבר למעלה מ-6.4 מיליון צפיות. סרטון השיר "11 Razones" באתר יוטיוב Aitana – 11 RAZONES (באנגלית), נבדק ב-2021-01-30 "Top 100 Canciones: Semana 51". Productores de Música de España. Aitana & Sebastián Yatra – Corazón Sin Vida (באנגלית), נבדק ב-2021-01-30 Aitana & Cali Y El Dandee – + (באנגלית), נבדק ב-2021-01-30 11 RAZONES, נבדק ב-2021-01-30 11 RAZONES by Aitana (באנגלית אמריקאית), נבדק ב-2021-01-30 Aitana - 11 RAZONES
Tráiler

Tráiler (בעברית: טריילר) הוא המיני-אלבום הראשון של הזמרת-יוצרת הספרדייה איתנה. המיני-אלבום יצא לאור ב-30 בנובמבר 2018, על ידי חברת התקליטים יוניברסל מיוזיק גרופ. מתוך המיני-אלבום יצאו שני סינגלים: "Teléfono" ו-"Vas a Quedarte". המיני-אלבום הגיע למקום הראשון במצעד האלבומים שבספרד. לאחר הצלחתה עם השיר "Lo Malo", הוציאה איתנה את השיר "Teléfono" כסינגל הראשון מתוך המיני-אלבום. הוא הפך לאחד מהשירים הנמכרים ביותר בכל הזמנים, כאשר נמכר בלמעלה מ-160,000 עותקים במדינה, באישור של איגוד תעשיית ההקלטות הספרדי, דבר אשר הכניס אותו לרשימת השירים הנמכרים ביותר בכל הזמנים בספרד. מידע על האלבום Tráiler באתר MusicBrainz האלבום Tráiler באתר Discogs האלבום Tráiler באתר ספוטיפיי האלבום Tráiler באתר יוטיוב מאוריסיו רנגיפו, אנדרס טורס, טוטאל אייפ, נבאלז, מנגו, הסוואגרנאוטז, חואן פבלו איזאזה Tráiler - EP by Aitana (באנגלית אמריקאית), נבדק ב-2021-01-30 spanishcharts.com - Spanish charts portal, spanishcharts.com Teléfono Spain Sales Aitana obtiene disco de Oro en Chile con «Trailer»., Radio Hoy, ‏2019-01-22 (בספרדית) "Aitana - Tráiler". Productores de Música de España
Spoiler

Spoiler (בעברית: ספוילר) הוא אלבום הבכורה של הזמרת-יוצרת הספרדייה איתנה. אלבום הבכורה יצא לאור ב-7 ביוני 2019, על ידי חברת התקליטים יוניברסל מיוזיק גרופ. מתוך האלבום יצאו שלושה סינגלים: "Nada Sale Mal",‏ Con la Miel en los Labios ו-"Me Quedo". האלבום הגיע למקום הראשון במצעד האלבומים שבספרד. לאחר שהוציאה את מיני-אלבום הבכורה שלה Tráiler, בשנת 2018 הוחלט כי איתנה תקליט את אלבום הבכורה שלה. הסינגל הראשון מתוכו "Nada Sale Mal" יצא לאור כבר ב-17 במאי 2019. איגוד תעשיית ההקלטות הספרדי העניק לשיר את תואר הזהב הלטיני, על מכירות של למעלה מ-20,000 עותקים במדינה. בהמשך, הוציאה שני סינגלים נוספים על מנת לעזור בקידום של האלבום. בנוסף לכך, הוא קיבל מועמדות בטקס פרסי גראמי הלטיני ה-21. מידע על האלבום Spoiler באתר MusicBrainz האלבום Spoiler באתר Discogs האלבום Spoiler באתר ספוטיפיי האלבום Spoiler באתר יוטיוב מאוריסיו רנגיפו, אנדרס טורס, טוטאל אייפ, נבאלז, מנגו, הסוואגרנאוטז Spoiler by Aitana (באנגלית אמריקאית), נבדק ב-2021-01-30 spanishcharts.com - Spanish charts portal, spanishcharts.com Música, El portal de The Latin Recording Academy® announces 21st Annual Latin GRAMMY Awards® Nominees, Latin GRAMMYs (באנגלית) Aitana obtiene disco de Oro en Chile con «Trailer»., Radio Hoy, ‏2019-01-22 (בספרדית) "Aitana - Tráiler". Productores de Música de España
11 Razones

11 Razones (בעברית: 11 סיבות) הוא אלבום האולפן השני של הזמרת-יוצרת הספרדייה איתנה. האלבום יצא לאור ב-11 בדצמבר 2020, על ידי חברת התקליטים יוניברסל מיוזיק גרופ. מתוך האלבום יצאו שלושה סינגלים: "+",‏ Corazón Sin Vida ו-"11 Razones". האלבום הגיע למקום הראשון במצעד האלבומים שבספרד. לאחר שהוציאה את מיני-אלבום הבכורה שלה Tráiler, בשנת 2018 הוחלט כי איתנה תקליט את אלבום הבכורה שלה. בהמשך, הוחלט כי לקראת סוף שנת 2020, תוציא את אלבום האולפן השני שלה. הסינגל הראשון מתוכו "+" יצא לאור בדצמבר 2018, תוך שקיבל את תואר הפלטינה הלטינית הכפולה, על מכירות של למעלה מ-80,000 עותקים בספרד. בהמשך, הוציאה שני סינגלים נוספים על מנת לעזור בקידום של האלבום. בנוסף לכך, הוא יצא בפורמט של תקליט בספרד בלבד. האלבום 11 Razones באתר ספוטיפיי 11 RAZONES by Aitana (באנגלית אמריקאית), נבדק ב-2021-01-30 "Discos Más Vendidos en España". January 19, 2021. Retrieved January 19, 2021. Spoiler by Aitana (באנגלית אמריקאית), נבדק ב-2021-01-30 Música, El portal de Muy Vesta 💋 on Instagram: “A solo días de haber lanzado "11 razones", la artista más escuchada de España conversó con @yerkodanilo y nos adelantó que tendrá su primer…”, Instagram (באנגלית) Aitana obtiene disco de Oro en Chile con «Trailer»., Radio Hoy, ‏2019-01-22 (בספרדית) "Aitana - Tráiler". Productores de Música de España LOS40, Aitana y su nuevo disco ‘11 razones’: precio, tracklist, portada, fecha de lanzamiento..., LOS40, ‏2020-12-02 (בספרדית)
GIF (פירושונים)

האם התכוונתם ל... GIF – סוג של קובץ תמונה פקטור פנימי – חומר מסוג גליקופרוטאין, באנגלית: Gastric intrinsic factor קרן גרמניה-ישראל למחקר ולפיתוח מדעי – באנגלית: German-Israeli Foundation
לואי אוזאווה צ'אנגצ'יין

לואי אוזאווה צ'אנגצ'יין (באנגלית: Louis Ozawa Changchien; נולד ב-11 באוקטובר 1975) הוא שחקן קולנוע וטלוויזיה אמריקאי. צ'אנגצ'יין נולד בקווינס, ניו יורק וגדל בעיר ניו יורק וביפן, בן לאם יפנית, מעצבת תכשיטים ואב טייוואני. הוא למד בבית הספר "קאנטרי" בריברדייל וכן בתיכון סטויבסנט ובאוניברסיטת בראון, שם סיים תואר שני במשחק. צ'אנגצ'יין הופיע לראשונה בסרט "On the QT" משנת 1999 בתפקיד קנת. מאז הוא הופיע בסרטים פופולריים רבים, בהם "סיפורי רובוטים", משחק הוגן, "הטורף" ו"זהות גנובה". הוא גם הופיע בתפקידי אורח בסדרות, חוק וסדר, "Lights Out" ושוטרים בדם. לואי אוזאווה צ'אנגצ'יין, ברשת החברתית אקס (טוויטר) לואי אוזאווה צ'אנגצ'יין, ברשת החברתית אינסטגרם לואי אוזאווה צ'אנגצ'יין, במסד הנתונים הקולנועיים IMDb (באנגלית) לואי אוזאווה צ'אנגצ'יין, באתר AllMovie (באנגלית) לואי אוזאווה צ'אנגצ'יין, במסד הנתונים הקולנועיים KinoPoisk (ברוסית) לואי אוזאווה צ'אנגצ'יין, באתר MusicBrainz (באנגלית) "At the Movies: Predators". audrey. 2010-07-08. נבדק ב-2011-04-01. "Breaking barriers in Hollywood - Louis Ozawa Changchien". asiancemagazine. 2010-08-10. אורכב מ-המקור ב-2011-01-05. נבדק ב-2011-04-01. "From Predators to Year Zero: Interview with Louis Ozawa Ozawa Changchienen". 8asians. 2010-05-10. נבדק ב-2011-04-01. "Interview with Actor Louis Ozawa Changchien on Upcoming Film "Predators"". gigazine. 2010-01-12. אורכב מ-המקור ב-2012-07-18. נבדק ב-2011-04-01.
טיילר יאנג

טיילר מת'יו יאנג (באנגלית: Tyler Matthew Young; נולד ב-17 בדצמבר 1990) הוא שחקן קולנוע וטלוויזיה יהודי-אמריקאי, אשר מוכר מתפקידו בתור פיליפ שיי בסדרה "עדי ראייה" ברשת USA, ובשל הופעתו בסרט האימה "פולארויד". יאנג נולד בשיקגו, אילינוי, וגדל בפרבר קילדר. הוא התחנך בבית הספר התיכון סטיבנסון בלינקולנשייר, אילינוי, וסיים לימודי פרסום ויחסי ציבור באוניברסיטת דה פול. יאנג בוגר לימודי תואר ראשון מאוניברסיטת דה פול בשיווק ויחסי ציבור שם גם לקח שיעורי משחק, ולאחר מכן למד תיאטרון ואלתור בתיאטרון "העיר השנייה". הוא ממוצא יהודי. בשנת 2016 לוהק יאנג לתפקיד ראשי במיני סדרה בהפקת רשת USA, "עדי ראייה". הוא גילם את פיליפ שיי, נער הומו באומנה של שריף בעיירה קטנה (ג'וליאן ניקולסון), העד לרצח משולש. יאנג גם כיכב בסרט האימה "פולארויד" (2019) בתפקיד קונור בל, לצד קתרין פרסקוט ומדליין פטץ'. הוא הופיע בתפקידי אורח בפרקים בסדרות "שיקגו FIRE" של רשת NBC בסדרה "אימפריה" של רשת פוקס, ובסדרה "קוד בלאק" של רשת CBS. טיילר יאנג, ברשת החברתית אקס (טוויטר) טיילר יאנג, במסד הנתונים הקולנועיים IMDb (באנגלית) Saclao, Christian (18 בדצמבר 2016). "'Eyewitness' Actor Tyler Young Gets Birthday Greetings From Co-Stars James Paxton, Julianne Nicholson And Gil Bellows". International Business Times. נבדק ב-18 בדצמבר 2016. {{cite web}}: (עזרה) Henquinet, Margaux (13 באוקטובר 2016). "Tyler Young brings a complex character to life in 'Eyewitness'". Chicago Tribune. {{cite web}}: (עזרה) Swartz, Tracy (13 באוקטובר 2016). "How a Chicagoland native went from bit parts to a lead on 'Eyewitness'". Chicago Tribune. נבדק ב-18 בדצמבר 2016. {{cite web}}: (עזרה) Wagner, Curt (16 בדצמבר 2016). "Tyler Young's Chicago roots prepared him for 'Eyewitness' fame". Chicago Sun-Times. נבדק ב-18 בדצמבר 2016. {{cite web}}: (עזרה) https://mobile.twitter.com/ItsTylerYoung/status/7887604833853440?p=v Andreeva, Nellie (5 בפברואר 2016). "Catherine Hardwicke Set To Direct USA Series 'Eyewitness', Tyler Young To Star". Deadline Hollywood. נבדק ב-8 באוגוסט 2017. {{cite web}}: (עזרה) https://deadline.com/2018/09/netflix-acquires-polaroid-weinstein-horror-film-toronto-international-film-festival-1202458584/